Παρελθόν από τον πάγκο του Ηρακλή αποτελεί και επίσημα πλέον ο Χοσέ Μανουέλ Ρόκα, με την "κυανόλευκη" ΠΑΕ να προχωράει σε σχετική ανακοίνωση.

Η χθεσινή ήττα από την ΑΕ Καραϊσκάκης σε συνδυασμό με την κακή εμφάνιση του Ηρακλή στην Άρτα, έφερε προβληματισμό στους "κυανόλευκους", όπου πάρθηκε η απόφαση για την απομάκρυνση του Χοσέ Μανουέλ Ρόκα από τον πάγκο της ομάδας.

Η σχετική ανακοίνωση του Ηρακλή:

Η ΠΑΕ Ηρακλής ανακοινώνει ότι το πρωί της Δευτέρας υπήρξε συνάντηση μεταξύ του μεγαλομετόχου, Αθανασίου (Τομ) Παπαδόπουλου και του προπονητή της ομάδος Χοσέ Μανουέλ Ρόκα κι αφού δόθηκαν οι απαραίτητες διευκρινίσεις, εξηγήσεις και συνεκτιμήθηκε το ήθος, η αφοσίωση στο έργο του προπονητή, αποφασίστηκε η λήξη της συνεργασίας από την τεχνική ηγεσία της ομάδας μας.

Η ΠΑΕ Ηρακλής του εύχεται καλή σταδιοδρομία και πάντα επιτυχίες στην καριέρα του.